**Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2022**

Zákon č. 369/1990 Zb. o obecnom zriadení v znení neskorších predpisov v ustanovení § 18f ods. 1 písm. e) ukladá hlavnému kontrolórovi povinnosť predložiť obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roka. Vychádzajúc z tejto zákonnej povinnosti predkladám Obecnému zastupiteľstvu v Sihelnom „Polročnú správu a vyhodnotenie plánu kontrolnej činnosti kontrolórky za obdobie od júna do decembra 2022 „o výsledkoch kontrolnej činnosti.

Uvedeným zákonom je stanovený rozsah kontrolnej činnosti hlavného kontrolóra, čo bolo premietnuté do plánov kontrolnej činnosti na II. polrok 2022, ktoré boli odsúhlasené na základe „Plánu kontrolnej činnosti kontrolóra“ na obdobie od 30. 6. 2022 do 31. 12. 2022 uznesením č. E/3 zo dňa 13. 5. 2022.

Hlavný kontrolór obce pri výkone kontrolnej činnosti finančnej a majetkovej povahy postupoval podľa pravidiel, ktoré ustanovuje zákon č. 357/2015 Z. z. o finančnej kontrole a audite a o zmene a doplnení niektorých zákonov. Kontrola bola vykonávaná počas pracovného času na Obecnom úrade, v príspevkovej organizácii, materskej škôlke a školskej jedálni. Rozsah kontrolnej činnosti kontrolóra bol orientovaný na nasledovné oblasti:

**Správa z kontroly pokladničnej hotovosti k 31. 12. 2022**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2022 do 31. 12. 2022 schválený uznesením č. E/3 zo dňa 13. 5. 2022 predkladám správu z kontroly pokladničnej hotovosti k 31. 12. 2022

**Termín kontroly:** od 1. 1. 2023 do 31. 1. 2023

**Kontrola bola zrealizovaná za obdobie**: od 1. 1. 2022 do 31. 12. 2022

**Kontrolovaný objekt:** Obecný úrad

**Cieľom kontroly:** bolo zistiť, či postup kontrolovaného subjektu pri vedení a nakladaní s pokladničnou hotovosťou, príjmov a výdavkov pokladne vo vybratom období bol v súlade so všeobecne záväznými právnymi predpismi a internými predpismi.

**Kontrola bola zameraná:**

- kontrola príjmových a výdavkových dokladov (ďalej len „PPD, VPD“)

- dodržiavanie limitu pokladničnej hotovosti **Kontrolou bolo zistené:** pokladničnú hotovosť vyberajú v pokladni školskej jedálne, výberu dane, overovanie listín, matrika, rozhlas, stavebný úrad, výberu dane a poplatkov, príspevková organizácia **Príjem hotovosti do pokladne pozostával z týchto platieb**  **- príspevková org. vyberá poplatky:** nájomné za nebytové priestory PZ, KD, svadobka, obrusy, byty a služby s tým spojené, poplatky za vodu, stroje, poplatky za prenájom náradia, kataster, prejazd Veselovskou cestou, odkúpenie pozemkov od obce

**- výber správnych poplatkov:** osvedčenie podpisu a osvedčenie podpisu na listine, stavebné povolenie, dodatočné povolenie stavby, návrh na vydanie kolaudačného rozhodnutia, stavebný úrad, verejné priestranstvo, rozhlas

**- výber daní a poplatkov:** daň z nehnuteľnosti, poplatok za psa, odpady, trvalý pobyt, súpisné čísla, poplatok za údržbu cintorína, cintorínsky poplatok, smetná nádoba, poplatok za ubytovanie

**- školská jedáleň:** nákup spotrebného materiálu - zodpovedný za dotáciu pokladne a odvody pokladne na účet je starosta obce

**Výdavok v hotovosti z pokladne pozostával z týchto platieb** - vyplatenie transferov neziskovým organizáciám, reprezentačné, reklamné predmety, stravné, nákupy stavebného materiálu, tankovanie, oleje, čistiace potreby do KD, OcÚ, ŠJ, parkovacia karta, školenia, cestovné výdavky na školenia, členské poplatky, súčiastky do strojov a aut, mazivá, kvapaliny, poštovné, výpis z registra trestov, reklamné predmety s logom, zmluvy na odkúpenie pozemkov, ochranné pomôcky, kancelárske potreby, parkovacie poplatky, výmena filtrov, olejov do JCB, osvedčenia o STK, nabíjačky, batérie, filtre, motorová píla, rôzne spotrebný materiál do MŠ a ŠJ, občerstvenie na deň matiek, folklórne slávnosti, gajdovačku, stretnutie dôchodcov, Mikuláša, futbalový turnaj, chemikálie, hnojivá, smútočné vence, kytice, sadenice vonku, muškáty, kvetináče, flaga náplň, mapy, vstupné prehliadky a iné...

Zostatok z vedenia pokladne príspevkovej org. z hlavnej činnosti v pokladni neboli, finančné prostriedky a zostatok z pokladne vedľajšej činnosti boli odvedené v sume 1 428,25 € na účet príspevkovej org. V rozpočtovej organizácii bola pokladňa vynulovaná a odvedené peniaze z pokladne výberu daní a poplatkov, administratívnych poplatkov na účet obce. V decembrovej pokladni boli vyplatená dotácia hasičom. Pokladničné doklady sú očíslované chronologicky za sebou podľa poradia. Číselné označenia týchto dokladov na sebanadväzujú, je tiež rozlíšené či ide o príjem alebo výdaj, ku každému dokladu zodpovedná pracovníčka pripája svoj podpis. Podľa vnútroorganizačnej smernice č. 1/2022 vedení pokladne neboli prekročené limity pokladničnej hotovosti v rozpočtovej org., ktorý je stanovený vo výške 3 000 €. Vedenie pokladnice upravuje zákon č. 431/2002 Z. z. o účtovníctve v znení neskorších predpisov. Zberný účtovný doklad sa môže vystavovať za každý deň alebo za dlhšie obdobie, najviac však za jeden kalendárny mesiac. Ku kontrole boli predložené pokladničné doklady za obdobie 1/2022 – 12/2022. Dátum vyhotovenia správy: v Sihelnom dňa 1. 2. 2023. Kontrola bola ukončená správou a predložená obecnému zastupiteľstvu dňa 24. 2. 2023.

**Prehľad pokladničnej hotovosti v rozpočtovej org. v roku 2022**

|  |  |  |  |
| --- | --- | --- | --- |
| **Mesiac** | **Príjem** | **Výdaj** | **Zostatok** |
| Január | 2 850,98 | 2 718,29 | 132,69 |
| Február | 2 694,43 | 2 552,51 | 274,61 |
| Marec | 4 719,89 | 4 029,37 | 965,13 |
| Apríl | 3 170,15 | 3 473,38 | 661,90 |
| Máj | 4 710,70 | 4 402,13 | 970,47 |
| Jún | 8 260,95 | 7 833,58 | 1 397,84 |
| Júl | 6 300,21 | 6 025,72 | 1 672,33 |
| August | 5 327,14 | 6 322,26 | 677,21 |
| September | 6 317,40 | 4 854,07 | 2 140,54 |
| Október | 8 383,40 | 9 300,68 | 1 223,26 |
| November | 3 559,25 | 3 190,97 | 1 591,54 |
| December | 3 432,10 | 5 023,64 | 0,00 |
| **Spolu** | **59 726,60** | **59 726,60** | **0,00** |

**Správa z kontroly plnenia uznesení Obecného zastupiteľstva v Sihelnom za rok 2022**

**Kontrola bola zrealizovaná za obdobie**: rok 2022 **Cieľom kontroly:** bolo zistiť plnenie uznesení Obecného zastupiteľstva v Sihelnom za rok 2022

**Kontrolou bolo zistené:**

Uznesenie zo dňa 25. 2. 2022

- napísať žiadosť Urbariátu obce Sihelné o možnosti prenájmu pozemku pod zberný dvor – uznesenie splnené

- do najbližšieho zastupiteľstva treba prerátať m2  chodníkov od školy po Končinu – uznesenie splnené

- doložiť súpis prác ku prístavbe požiarnej zbrojnice – uznesenie splnené

Uznesenie zo dňa 13. 5. 2022

- začať s vysporiadavaním pozemkov na futbalovom ihrisku – uznesenie nesplnené

- začať s vysporiadavaním pozemkov pod veselovskou cestou – uznesenie nesplnené

Uznesenie zo dňa 14. 10. 2022

- začať exekučné konanie na vymáhanie nedoplatkov od Mgr. Kozákovej Viery – uznesenie prebieha

Uznesenie zo dňa 18. 11. 2022

- do najbližšieho zasadania obecného zastupiteľstva vybrať členov do komisií a navrhnúť plán činnosti komisií – uznesenie splnené Uznesenie zo dňa 1. 12. 2022 - vysvetliť faktúru za odvoz odpadov a kameninovo v sume 5 426,38 € - uznesenie splnené

- v Sihelníku vysvetliť problematiku odpadov, možnosť zníženia nákladov na odpadové hospodárstvo – uznesenie nesplnené

- vytvoriť geometrický plán v lokalite Lengy, preskúmať možnosť využitia pod zberný dvor, s možnosťou odkúpenia pozemkov od Združenia bývalých urbariaristov, Mazuráka s.r.o., prípadne iných podielnikov - uznesenie nesplnené

- doniesť uznesenie ohľadom schválenia zberného dvora za CZŠ – uznesenie nesplnené, lebo nie je

- pripraviť Zásady hospodárenia s majetkom obce – uznesenie splnené

Dátum vyhotovenia správy: v Sihelnom dňa 6. 2. 2023. Kontrola bola ukončená správou a predložená obecnému zastupiteľstvu dňa 24. 2. 2023.

**Správa z kontroly výberu správnych poplatkov, overenie podpisu a overovanie listín vybratých za I. polrok 2022**

**Termín kontroly:** od 13. 7. 2022 do 18. 7. 2022

**Kontrolovaný objekt:** úsek výberu správnych poplatkov a overovanie listín na OcÚ

**Kontrola bola zrealizovaná za obdobie**: I. polrok 2022 **Cieľom kontroly:** overiť dodržiavanie výšky výberu, spôsobu úhrady správnych poplatkov. **Kontrolou bolo zistené:** Vyberanie a výšku správnych poplatkov upravuje zákon č. 145/1995 Z. z. o správnych poplatkoch v znení neskorších predpisov. Sadzobník poplatkov má obec upravený v nariadení poplatkov za služby poskytované obcou VZN 3/2022, ktoré bolo schválené obecným zastupiteľstvom v Sihelnom dňa 13. 5. 2022 uznesením OZ č. E/8., ktoré je zverejnené na obecnej stránke. Predmetom poplatkov sú úkony a konania správnych orgánov, ktoré sú uvedené v sadzobníku správnych poplatkov. Ten tvorí prílohu tohto zákona a stanovuje sadzby správnych poplatkov a v niektorých prípadoch tiež oslobodenie od týchto správnych poplatkov. Podľa § 8 ods. 1 citovaného zákona poplatky určené v sadzobníku pevnou sumou sa platia bez výzvy a sú splatné pri podaní, ktoré smeruje k vykonaniu úkonu alebo k uskutočneniu konania, ak pri jednotlivých položkách sadzobníka nie je ustanovené inak. Podaním vzniká zároveň poplatková povinnosť. Ak nebol poplatok zaplatený pri podaní alebo v určenej sume, je splatný do 15 dní odo dňa doručenia písomnej výzvy správneho orgánu na jeho zaplatenie. V zmysle ustanovenia § 9 citovaného zákona, ak poplatky splatné podľa § 8 tohto zákona nebudú zaplatené, správny orgán úkon nevykoná a konanie zastaví. Proti rozhodnutiu o zastavení konania pre nezaplatenie poplatku sa nemožno odvolať. Za výšku a vybratie správnych poplatkov v podmienkach obce Sihelné sú zodpovedné poverené zamestnankyne obce na svojich úsekoch činnosti. Klientom sa za zaplatenie poplatku vydávajú očíslované pokladničné doklady s identifikáciou od koho boli poplatky vybraté, s dátumom vystavenia, s opisom účelu, za ktorý bol poplatok uhradený a s výškou sumy poplatku. Na príjmovom pokladničnom doklade je podpis príjemcu, ktorý poplatok prijal. Prijatú hotovosť s potvrdenkami odovzdáva príslušný zamestnanec do centrálnej pokladne obce a hotovosť je odvedená na bežný účet obce na konci mesiaca. Kontrolou neboli zistené nedostatky. Výška správneho poplatku bola určená správne.

Doklady, ktoré boli predložené ku kontrole: sú príjmové pokladničné doklady,

osvedčovacia kniha podpisov od poradového čísla 1 do 384

osvedčovacia kniha listín od poradového čísla 1 do 30

kolaudačné rozhodnutia číslo 37/2022, 60/2022, 76/2022, 38/2022, 36/2022, 125/2022, 126/2022, 198/2022, 163/2022, 230/2022

stavebné povolenia číslo 68/2022, 211/2022, 115/2022, 160,2022, 216/2022, TS1

Pri náhodne kontrolovaných dokladoch boli správne poplatky vybraté vo výške, ktorú určuje sadzobník správnych poplatkov, platcovi bol vystavený príjmový pokladničný doklad. Oslobodenie úkonov a konaní od správnych poplatkov bolo vykonané v súlade so zákonom o správnych poplatkoch. Obec vedie samostatne evidencie výberu správnych poplatkov. Obec vyberá správne poplatky takto:

- osvedčenie podpisu a osvedčenie podpisu na listine 2 €

- stavebné povolenie 50 €

- dodatočné povolenie stavby trojnásobok stavebného 3 x 50 €

- návrh na vydanie kolaudačného rozhodnutia 35 €

- stavebný úrad predĺženie termínu, ohlásenie drobnej stavby 10 €

- odstránenie stavby 20 €

- rozhlas 5 €

- verejné priestranstvo 2 €

Dátum vyhotovenia správy: v Sihelnom dňa 20. 7. 2022. Kontrola bola ukončená správou a predložená obecnému zastupiteľstvu dňa 12. 8.2022.

**Prehľad o vybraných poplatkoch za I. polrok 2022**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Mesiac** | **Rozhlas** | **Verej. priestr.** | **Overen. Podpisu** | **Overen.**  **listiny** | **Dodat. povolen** | **Kolaud. Rozhod.** | **Predlz. termínu** | **Drobná stavba** | **Staveb.povolen** | **Odstr. stavby** |
| Január | 10 | 2 | 62 |  |  | 105 | 10 | 10 | 50 |  |
| Február | 40 | 6 | 86 |  |  | 90 |  |  |  |  |
| Marec | 80 | 14 | 82 | 4 |  | 35 | 10 |  |  |  |
| Apríl | 40 | 8 | 104 | 4 |  | 35 | 20 | 20 |  |  |
| Máj | 120 | 38 | 120 | 20 |  |  | 10 |  | 150 | 20 |
| Jún | 180 | 52 | 116 | 44 |  | 70 | 10 | 30 | 80 |  |
| **Spolu** | **470** | **120** | **570** | **72** |  | **335** | **60** | **60** | **280** | **20** |

**Správa z kontroly úhrad nájomného a služieb nájomníkmi v prenajatých priestoroch obce Sihelné**

**Termín kontroly:** od 26. 9. 2022 do 4. 10. 2022

**Kontrolovaný objekt:** príspevková org.

**Kontrola bola zrealizovaná za obdobie**: I. polrok 2022

**Cieľom kontroly:** kontrola úhrad platenia nájomného a služieb nájomníkmi v prenajatých priestoroch obce Sihelné

**Kontrolou bolo zistené:** V súvislosti s uvedenou kontrolou boli zistené nasledovné skutočnosti. V bytových domoch majú všetci nájomníci platnú nájomnú zmluvu, ktoré sú zverejnené na webovej stránke obce. V zmluvách o nájme bytov prenajímateľ stanovil výšku platieb za byt a to v členení na nájomné a platby za služby spojené s bývaním. Kontrolou platieb nájomného neboli zistené nedostatky. Kontrolou bolo zistené, že viacerí nájomcovia majú výrazné omeškanie platieb nájomného. V prípade, že nájomca nezaplatí nájomné a mesačné preddavky spojené s užívaním bytu v stanovenej lehote do desiateho dňa príslušného mesiaca, je povinný zaplatiť prenajímateľovi poplatok z omeškania vo výške podľa platných právnych predpisov, za každý i začatý mesiac omeškania, obec nevyberá tento poplatok. Predpisovanie platobných povinností vyplývajúcich zo zmluvných vzťahov a sledovanie ich úhrad zabezpečuje príspevková org. Odporúčam dôraznejšie upozorňovať neplatičov nájomného. Nájomcovia uhradili za I. polrok v roku 2022 všetky svoje záväzky s výnimkou jedného neprispôsobivého občana, s ktorým bola ukončená nájomná zmluva už v júni roku 2020 a nebola predĺžená, napriek tomu táto osoba naďalej bývala v predmetnom byte. S touto osobou bola obec v súdnom konaní. Nedoplatky nie sú stále uhradené aj keď táto osoba sa už vysťahovala. Potrebné je exekučné vymáhanie Taktiež v nebytových priestoroch bol zistený nedoplatok od organizácie urbariát od januára 2022, na upomínanie nereagujú.

V čase kontroly sa jedná o nasledovných neplatičov.

**Bytovka č. 215**

- Sušienková nedoplatok od júla 216,80 €

- Brezoňák nedoplatok od júla 204,00 €

- Sušienka nedoplatok od júla 204,00 €

**Bytovka č. 485**

- Brišáková nedoplatok od júna 360,00 € - Kozáková nedoplatky od roku 2019 na nájme 664,56 € a na kúrení 363,86 € spolu **1 028,42 €**

**Nebytové priestory**

**-** PZ urbár nedoplatok od januára 180,00 €

Dátum vyhotovenia návrhu správy: v Sihelnom dňa 5. 10. 2022. Kontrola bola ukončená návrhom správy a predložená obecnému zastupiteľstvu dňa 14. 10.2022.

**Správa z kontroly stavu záväzkov a pohľadávok k 30. 12. 2022 a celkového dlhu obce v zmysle** **§ 17 zákona č. 583/2004 Z. z. o rozpočtových pravidlách územnej samosprávy**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2022 do 31. 12. 2022 schválený uznesením č. E/3 zo dňa 13. 5. 2022 predkladám správu z kontroly stavu záväzkov a pohľadávok k 30. 12. 2022 a celkového dlhu obce v zmysle § 17 zákona č. 583/2004 Z. z. o rozpočtových pravidlách územnej samosprávy

**Termín kontroly:** 8. 2. 2023

**Kontrolovaný objekt:** rozpočtová org. obce Sihelné

**Kontrola bola zrealizovaná za obdobie:** od 1. 1. 2022 do 31. 12. 2022

**Cieľom kontroly:** predmetom vykonanej administratívnej kontroly bolo preverenie stavu pohľadávok a záväzkov a celkového dlhu obce v zmysle § 17 zákona č. 583/2004 Z. z. o rozpočtových pravidlách územnej samosprávy v rozpočtovej org. obce Sihelné ku dňu 31. 12. 2022. Predložené doklady, písomnosti, informácie a iné podklady ku kontrole

- Inventarizácia pohľadávok a záväzkov k 31. 12. 2022

- Súvaha k 31. 12. 2022

- Výkaz ziskov a strát k 31. 12. 2022

- Finančný výkaz FIN 1-12 k 31. 12. 2022

**Kontrolou bolo zistené:**

V zmysle ustanovenia § 17 ods. 14 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov hlavný kontrolór vyššieho územného celku preveruje dodržanie podmienok pre prijatie návratných zdrojov financovania pred ich prijatím.

Rozpočtová org. účtuje pohľadávky podľa zákona o účtovníctve č. 431/2002 Z. Z. v znení neskorších predpisov a v zmysle opatrenia Ministerstva financií Slovenskej republiky č. MF/16786/2007-31 znení neskorších opatrení. Pohľadávku možno vymedziť ako právo vznikajúce jednému účastníkovi – veriteľovi, požadovať plnenie od druhého účastníka – dlžníka, vzniknuté z určitého záväzkového vzťahu. Z ekonomického hľadiska sú pohľadávky určitou formou poskytnutia obchodného úveru obchodnému partnerovi ako prejav vzájomných vzťahov medzi obchodnými partnermi. Evidencia a účtovanie pohľadávok je vykonávaná priebežne na ekonomickom oddelení Obecného úradu v Sihelnom.

**Prehľad bankových úverov obce Sihelné**

Pre prijatie návratných zdrojov financovania musia byť dodržané podmienky § 17 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (ďalej aj „zákon č. 583/2004 Z. z.“).

**Úver č. 1 - terminovaný úver**

a/ prijatý úver dňa 20. 7. 2006 na základe uznesenia Obecného zastupiteľstva

zo dňa 28. 12. 2005 číslo uznesenia E/6.

b/ charakter úveru: rekonštrukcia a asfaltovanie miestnych komunikácií

c/ suma: 232 357,43 €

d/ výška úroku: 12 M BRIBOR + 1,8% t. j. priemerne za rok 407,79 € mesačne e/ výška splátok: 663,88 € mesačne

f/ splatnosť: 19. 7. 2036

g/ popis zabezpečenia: v zmysle článku 11. Úverovej zmluvy

Daný úver bol prijatý v zmysle ustanovenia § 17 ods. 6 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov a na základe uznesenia Obecného zastupiteľstva zo dňa 28. 12. 2005 číslo uznesenia E/6.

**Úver č. 2 - zo ŠFRB**

a/ prijatý úver dňa 29. 10. 2008 na základe uznesenia Obecného zastupiteľstva

zo dňa 11. 2. 2008 číslo uznesenia E/7.

b/ charakter úveru: Výstavba nájomných bytov v bytovom dome, nadstavba

bytového domu – 4 b. j. Sihelné 215

c/ suma: 65 923,12 €

d/ výška úroku: 1%

e/ výška splátok: 212,04 €, počet splátok 395 f/ splatnosť: 30 rokov

Prvá splátka úveru sa začala 19. februára 2009 mesačne po 212,04 €. Splácanie úverov poskytnutých zo ŠFRB je v náväznosti na ročnú úhradu nájomného za novo vzniknuté štyri byty realizované z úverových zdrojov tohto fondu.

**Úver č. 3 - zo ŠFRB**

a/ prijatý úver dňa 22. 9. 2009 na základe uznesenia Obecného zastupiteľstva

zo dňa 13. 6. 2009 číslo uznesenia B/2.

b/ charakter úveru: Zateplenie bytového domu 215

c/ suma: 38 335 €

d/ výška úroku: 0% e/ výška splátok: 212,97 €, počet splátok 179

f/ splatnosť: 15 rokov od povinnosti úhrady 1. Splátky

**Úver č. 4 - zo ŠFRB**

a/ prijatý úver dňa 3. 1. 2019 na základe uznesenia Obecného zastupiteľstva

zo dňa 27. 9. 2018 číslo uznesenia E/2.

b/ charakter úveru: Zateplenie bytového domu 485

c/ suma: 88 290 €

d/ výška úroku: 0,5 % e/ výška splátok: 386,65 €, počet splátok 228

f/ splatnosť: 20 rokov od povinnosti úhrady 1. Splátky

**Dotácia od štátu v sume 46 494 € v roku 2020**

Potreba prijatia návratnej finančnej výpomoci v roku 2020 zásadným spôsobom negatívne ovplyvnila hospodárenie a celkovú finančnú situáciu územnej samosprávy pandémia COVID-19. Dôsledkom tejto pandémie vznikla nepriaznivá finančná situácia z dôvodu poklesu príjmov, ktorý bol zapríčinený výpadkom dane z príjmov fyzických osôb. Výpadok dane z príjmov fyzických osôb oproti schválenému rozpočtu verejnej správy na rok 2020 predstavovalo podľa prognózy Ministerstva financií Slovenskej republiky za jún 2020 pre obec Sihelné **46 494 €.** Povinnosťou obce bolo vyčerpať ju do 31. 12. 2020 na financovanie kapitálových výdavkov, ktoré budú schválené na obecnom zastupiteľstve. Splatnosť návratnej finančnej výpomoci je rok 2027 v rovnomerných ročných splátkach, pričom prvá splátka bude uhradená až v roku 2024. Finančná výpomoc je bezúročnáa nie je viazaná žiadnym zabezpečením.

**Prehľad o stave úverov k 31. 12. 2022**

|  |  |  |  |  |  |  |
| --- | --- | --- | --- | --- | --- | --- |
| **Veriteľ** | **Účel** | **Výška poskytnutého úveru** | **Ročná splátka istiny**  **za rok 2022** | **Ročná splátka úrokov**  **za rok 2022** | **Zostatok úveru (istiny) k 31.12.2022** | **Rok**  **splatnosti** |
| Prima banka | BU | 232 357,43 | 7 966,56 | 2 988,08 | 98 574,25 | 2036 |
| ŠFRB (1%) |  | 65 923,12 | 2 104,53 | 418,50 | 37 974,58 | 2038 |
| ŠFRB (0%) |  | 38 335,00 | 2 555,64 | 0,00 | 4 685,74 | 2024 |
| ŠFRB (0,5%) |  | 88 290,00 | 4 214,37 | 401,01 | 73 140,22 | 2039 |
| Dotácia z MF |  | 46 494,00 |  |  | 46 494,00 | 2027 |

**Skutočné bežné príjmy** obce a  rozpočtových organizácií v jej zriaďovateľskej pôsobnosti v roku 2022:

* bežné príjmy rozpočtované vykázané v I. časti výkazu FIN 1-12 **1 184 102,77 €**
* bežné príjmy nerozpočtované vykázané v III. časti výkazu FIN 1-12

**Spolu 1 184 102,77 €**

* **z toho 60 %** 710 461,62 €
* **z toho 25 %** 177 615,41 €

**Celková suma dlhu obce k 31. 12. 2022:**

* zostatok istiny z bankových úverov 98 574,25 €
* zostatok istiny z úverov zo ŠFRB 1% 37 974,58 €
* zostatok istiny z úverov zo ŠFRB 0 % 4 685,74 €
* zostatok istiny z úverov zo ŠFRB 0,5% 73 140,22 €
* návratná finančná výpomoc 46 494,00 €

**SPOLU celková suma dlhu obce 260 868,79 €**

**Do celkovej sumy sa nezapočítavajú záväzky**

* z úverov zo ŠFRB - **115 800,54 €**

**SPOLU celková suma dlhu obce upravená o úver zo ŠFRB 145 068,25 €**

|  |  |  |
| --- | --- | --- |
| **Zostatok istiny k 31.12.2022** | **Skutočné bežné príjmy k 31.12.2022** | **§ 17 ods.6 písm. a)** |
| 145 068,25 | 1 184 102,77 | **12,25 %** |

Zákonná podmienka podľa § 17 ods.6 písm. a) zákona č.583/2004 Z.z. bola splnená.

|  |  |  |
| --- | --- | --- |
| **Suma ročných splátok vrátane úhrady výnosov za rok 2022** | **Skutočné bežné príjmy k 31.12.2022** | **§ 17 ods.6 písm. b)** |
| 17 706,48 | 1 184 102,77 | **1,49 %** |

Zákonná podmienka podľa § 17 ods.6 písm. b) zákona č.583/2004 Z.z. bola splnená.

**Základné údaje pre výpočet úverového zaťaženia obce**

Obec v zmysle ustanovenia § 17 ods. 6 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p., môže na plnenie svojich úloh prijať návratné zdroje financovania, len ak:

a) celková suma dlhu obce neprekročí 60% skutočných bežných príjmov predchádzajúceho rozpočtového roka a

b) suma ročných splátok návratných zdrojov financovania vrátane úhrady výnosov neprekročí 25% skutočných bežných príjmov predchádzajúceho rozpočtového roka.

Z tabuľky vyplýva, že obec Sihelné neprekračuje stanovenú percentuálnu výšku dlhu.

**Rozpočtová org. k 31. 12. 2022 eviduje v účtovných výkazoch pohľadávky**

|  |  |  |  |
| --- | --- | --- | --- |
| **Pohľadávky** | **Rok 2020** | **Rok 2021** | **Rok 2022** |
| ostatné pohľadávky (elektrika platba v januári) | 429,26 € | 657,76 € | 31,89 |
| nedaňové príjmy, refundácia energie |  |  | 5 858,22 |
| komunálny odpad | 1 771,27 € | 2 716,01 € | 3 768,92 |
| daňové príjmy DzN | 3 068,35 € | 2 118,53 € | 2 767,73 |
| spoločný stavebný úrad | 6 032,41 € | 6 751,66 € | 6 703,79 |
| pohľadávky voči zamestnancom | - | 1 195,31 € |  |
| Spolu | **11 301,29 €** | **13 439,27 €** | **19 130,55** |

Uvádzam vývoj nedoplatkov za sledované obdobie. Pohľadávky za komunálny odpad a daňové pohľadávky podliehajú režimu podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a pri ich vymáhaní a riadi osobitnou právnou úpravou - zákonom SNR č. 563/2009 Z.z. o správe daní a poplatkov (daňový poriadok) v znení neskorších predpisov.

Z uvedeného vyplýva, že daňové nedoplatky majú stúpajúcu tendenciu, je potrebné opätovné vymáhanie.

**Daň z nehnuteľnosti**

Obec k 31. 12. 2022 eviduje celkové pohľadávky k vymáhaniu z nezaplatenej dane z nehnuteľnosti v sume 2 767,73 €, v roku 2021 to bolo 2 118,53 € oproti roku 2021 je to nárast nedoplatkov.

**Nedaňové príjmy, komunálny odpad**

Obec k 31. 12. 2022 eviduje celkové pohľadávky z nedaňových príjmov, komunálny odpad v sume 3 768,92 €,v roku 2021 to bolo 2 716,01 € oproti roku 2021 je to nárast nedoplatkov.

**Rozpočtová org. k 31. 12. 2021 eviduje v účtovných výkazoch výšku záväzkov**

|  |  |  |  |
| --- | --- | --- | --- |
| **Záväzky** | **Rok 2020** | **Rok 2021** | **Rok 2022** |
| rezervy | 1 000,00 € | 2 000,00 € | 2 000,00 € |
| záväzky zo soc. fond | 2 393,28 € | 228,49 € | 978,47 € |
| ostatné zúčtovanie rozpočtu obce, dotácia PZ | 37 007,12 € | - | 3 372,07 € |
| dodávateľom, nevyplatené fa | 4 872,09 € | 11 380,36 € | 11 749,63 € |
| ostatné dlhodobé záväzky, zábezpeky, ŠFRB | 132 658,17 € | 124 786,73 € | 117 430,74 € |
| iné záväzky, DDS, stravné | 15 539,59 € | 2 233,17 € | 2 787,29 € |
| zamestnanci (zúčtovanie mzdy v januári) | 21 502,11 € | 26 266,41 € | 22 528,91 € |
| ostatné záväzky voči zamestnancom | - | 50,00 € | 0,35 € |
| zúčtovanie s orgánmi soc. poistenia | 14 231,70 € | 19 700,79 € | 14 757,93 € |
| priame dane, voči daňovému úradu | 2 963,54 € | 5 121,28 € | 2 952,72 € |
| ostatné záväzky, | 4 591,59 € | 4 548,67 € | 4 462,64 € |
| bankové úvery a výpomoci | 161 001,37 € | 153 034,81 € | 145 068,25 € |
| Spolu | **397 760,56 €** | **349 350,71 €** | **328 089,00 €** |

Za rok 2022 obec Sihelné eviduje vo svojich výkazoch nevyplatené faktúry v sume 11 749,63 €, čo je mierny nárast oproti roku 2021. Dátum vystavenia faktúr je od 17. 12. 2022 do 31. 12. 2022. V čase kontroly, boli tieto faktúry už uhradené, dátum splatnosti bol do 14. 1. 2023.

V tomto kontexte, záväzky po lehote splatnosti predstavujú riziko vzniku dodatočných nákladov z titulu úrokov z omeškania , ktoré by predstavovali zníženie ekonomických

úžitkov, čo by predstavovalo nehospodárne nakladanie s verejnými finančnými prostriedkami resp. majetkom. Verejné prostriedky sa môžu totiž používať len na krytie nevyhnutných potrieb a opatrení vyplývajúcich z osobitných predpisov. Okrem tejto skutočnosti subjekt verejnej správy je povinný hospodáriť podľa svojho rozpočtu a v zmysle § 19 ods. 5 zákona č. 523/2004 Z.z. nie je oprávnený zaväzovať sa na také úhrady, ktoré nemá zabezpečené v rozpočte. Dátum vyhotovenia správy: v Sihelnom dňa 14. 2. 2023. Kontrola bola ukončená správou a predložená obecnému zastupiteľstvu dňa 24. 2. 2023.   **Kontrola vybavovania sťažností, riešených obcou počas obdobia II. polroka 2022**

**Termín kontroly:** február 2023

**Kontrolovaný objekt:** OcÚ Sihelné

**Kontrola bola zrealizovaná za obdobie**: polrok 2022 **Cieľom kontroly:** preveriť dodržiavanie predpisov a interných noriem pri vybavovaní sťažností v obci Sihelné

**Kontrolou bolo zistené:**

Obec je povinná prijať každú sťažnosť, na ktorej vybavenie je alebo nie je príslušná. V prípade, že na vybavenie sťažnosti je oprávnený iný orgán verejnej správy postúpi takúto sťažnosť najneskôr do desiatich pracovných dní od doručenia orgánu verejnej správy príslušnému orgánu na jej vybavenie a zároveň o tom upovedomí sťažovateľa. Postup pri podávaní, prijímaní, evidovaní, prešetrovaní a písomnom oznámení výsledku prešetrenia sťažností upravuje zákon o sťažnostiach č. 9/2010 Z. z. (ďalej len zákon). Obec je povinná viesť centrálnu evidenciu sťažností podľa § 10 zákona. Táto evidencia sa musí viesť oddelene od evidencie ostatných písomností, čo obec aj robí. V podmienkach samosprávy obce Sihelné je vybavovanie sťažností upravené vnútorným predpisom a to zásadami pri vybavovaní sťažností v podmienkach obce Sihelné 1/2013, čím obec splnila povinnosť uvedenú v § 11 ods. 1.) zákona. V uvedenej evidencií bolo za polrok 2022 zaevidovaných šesť sťažnosti, podnetov, ktoré boli riešené a vybavené v obci, alebo boli postúpené.

Predložené doklady, písomnosti, informácie a iné podklady ku kontrole: Centrálna evidencia sťažností - prehľad záznamov doručených za polrok v roku 2022 označených ako sťažnosť alebo  podnet. Podľa vecnej príslušnosti boli podania posudzované a riešené nasledovne:

1. Spis: LA/10 - OCÚ - 4/2022 zo dňa 25. 8. 2022, J. K., M. K. - vybavené

2. Spis: LA/10 - OCÚ - 5/2022/zo dňa 8. 8. 2022, D. S. - vybavené

3. Spis: LA/10 - OCÚ - 6/2022/zo dňa 18. 8. 2022, M. S., T. G. - vybavené

4. Spis: LA/10 - OCÚ - 7/2022 zo dňa 23. 8. 2022, J. H., J. V. - vybavené

5. Spis: LA/10 - OCÚ - 8/2022/zo dňa 7. 9. 2022, M. H. – vybavené

6. Spis: LA/10 - OCÚ - 3/2022/zo dňa 9. 5. 2022 a 5. 12. 2022, B. M., Ľ. CH. – vybavené

Vedenie centrálnej evidencie sťažností podaných v obci Sihelné je zabezpečované sekretariátom obce, ktorý zabezpečuje postup pri prijímaní, evidovaní, vybavovaní a kontrole vybavovania sťažností fyzických a právnických osôb. Centrálna evidencia sťažností obsahuje náležitosti uvedené v § 10 ods. 1 zákona o sťažnostiach. Obec Sihelné v zmysle Zákona č. 85/1990 Zb. o petičnom práve v znení neskorších predpisov neeviduje žiadnu petíciu.

Podnety vybavovania sťažnosti neboli na hlavného kontrolóra obce Sihelné. Ak nastali nejaké ďalšie sťažnosti, nejasnosti riešil ich starosta obce hneď pri sťažovateľovi ústnou formou podľa potreby a v časovom harmonograme. Dátum vyhotovenia správy: v Sihelnom dňa 20. 2. 2023. Kontrola bola ukončená správou a predložená obecnému zastupiteľstvu dňa 24. 2. 2023.

**Spracovanie štvrťročného prehľadu financií - 2x** bolo predložené Obecnému zastupiteľstvu dňa 12. 8. 2022 a 1. 12. 2022

**Vypracovanie odborného stanoviska k druhej úprave programového rozpočtu Obce Sihelné** bolo predložené Obecnému zastupiteľstvu 1. 12. 2022

**Vypracovanie odborného stanoviska k prvej úprave rozpočtu príspevkovej organizácie** bolo predložené Obecnému zastupiteľstvu dňa 14. 10. 2022

**Vypracovanie odborného stanoviska k návrhu viacročného programového rozpočtu príspevkovej organizácie na roky 2023-2025** bolo predložené Obecnému zastupiteľstvu 1. 12. 2022

**Vypracovanie odborného stanoviska k návrhu viacročného programového rozpočtu obce Sihelné na roky 2023-2025** bolo predložené Obecnému zastupiteľstvu 1. 12. 2022

**Polročná správa a vyhodnotenie plánu kontrolnej činnosti za obdobie od januára do júna 2022** bola predložená Obecnému zastupiteľstvu dňa 12. 8. 2022

**Vypracovanie návrhu plánu kontrolnej činnosti na I. polrok 2023** bolo predložené Obecnému zastupiteľstvu dňa 1. 12. 2022

**Plán ostatnej činnosti**  **Za polrok 2022 boli vytvorené v obci tieto predpisy:**

Cenník za poskytované služby drobnou prevádzkou od 1. 6. 2022

VZN č. 1/2022 o určení pravidiel času predaja v obchode a času prevádzky služieb na území obce Sihelné. VZN č. 2/2022 o spôsobe vykonania miestneho referenda v obci Sihelné

VZN č. 3/2022 poplatkov za služby poskytované obcou Sihelné

Dodatok č. 3/2022 k všeobecne záväznému nariadeniu Obce Sihelné o výške príspevku na čiastočnú úhradu nákladov v školách a školských zariadenia v zriaďovateľskej pôsobnosti obce Sihelné č. 1/2009

Zásady odmeňovania poslancov obecného zastupiteľstva Obce Sihelné

Dodatok č. 1/2022 k VZN č. 1/2014 o miestnych daniach a miestnom poplatku za komunálne odpady a drobné stavebné odpady

V Sihelnom dňa 21. 2. 2023

Bc. Anna Luscoňová hlavný kontrolór